AIŠKINAMASIS RAŠTAS

Dėl savivaldybės ilgalaikio materialiojo turto nuomos sutarties atnaujinimo

1. Parengto tarybos sprendimo projekto tikslai ir uždaviniai:

 Parengto sprendimo projekto tikslas – atnaujinti savivaldybės ilgalaikio materialiojo turto nuomos sutartį dėl 47,75 kv. m ploto patalpų, esančių Molėtų r. sav., Molėtų m., S. Dariaus ir S. Girėno g. 4, naujam 5 metų terminui, mokant Nuomotojui už 1 kv. m nuomojamų patalpų plotą po 3,00 Eur;

Uždaviniai – teikti bendruomenei kokybiškas paslaugas.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Patalpos bus prižiūrimos, remontuojamos ir naudojamos nustatytai veiklai vykdyti. Už nuomą bus gaunamos lėšos ir apskaitomos savivaldybės biudžete.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

 Lietuvos Respublikos civilinio kodekso 6.482 straipsnio 1 dalyje numatyta, kad Nuomininkas, tvarkingai vykdęs pagal nuomos sutartį prisiimtas pareigas, pasibaigus sutarties terminui turi pirmenybės teisę atnaujinti sutartį. Kadangi šio turto panaudoti kitiems tikslams savivaldybė nėra numačiusi, administracija 2023 m. sausio 11 d. raštu Nr. B22-88 „Dėl negyvenamųjų patalpų nuomos atnaujinimo“ Nuomininkui pasiūlė atnaujinti nuomos sutartį, pakeičiant sutarties sąlygą dėl nuomos kainos nustatymo vietoj „2,00 Eur per mėnesį už 1 kv. m“ į „3,00 Eur per mėn. už 1 kv. m“. 2023 m. sausio 23 d. iš Nuomininko gautas raštas “Sutikimas pratęsti patalpų nuomos sutartį”, kuriame Nuomininkas nurodo, kad sutinka atnaujinti nuomos sutartį papildomam 5 metų terminui Nuomotojo siūlomomis sąlygomis, mokant už 1 kv. m nuomojamų patalpų plotą po 3,00 Eur. Atsižvelgiant į nurodytą informaciją teikiamas sprendimo projektas „Dėl savivaldybės ilgalaikio materialiojo turto nuomos sutarties atnaujinimo“. Už nuomą ir paslaugas atsiskaitoma laiku.